Mill-Ġrajjiet ta' Din il-Belt: Granmastru Claude De La Sengle' Fundatur ta' Belt Ġdida MILL-BELT Wara l-Granmastru D'Omedes, Aragoniż, il-kavallieri għażlu i wieħed Franċiż li kien jismu Klawdju de La Sengle'. Dan il- , Granmastru għamel erba' snin imexxi l-gżejjer Maltin u fi żmienu l-Ordni kellu diversi telfiet fuq il-baħar minħabba żbalji fl-għażla ta' persuni li ħadu l-flotta navali f'idejhom. Imma biex jilqa' għal dawn it-telfiet, de La Sengle' kellu jgħabbi l-Maltin bit-taxxi, hu kien Granmastru li ried jagħmel il-ġid b'mod partikolari fl-Isla. D'Omedes, kien ta lill-Isla l-bidu tal-ħajja, imma de La Sengle', kien ta wisq iktar minn hekk, għax għamilha Belt li minn ftit taż- żmien wara l-Assedju bdiet iġġib ismu u saret Citta Senglea. De La Sengie' ried li l-Isla tkun Belt ġdida mwaqqfa minnu u li ġġib l-istess arma tiegħu, jiġifieri salib iswed ta' Sant' Andrija fuq sfond kulur id-deheb u b' ħames arzelli tal-fidda imqassmin waħda fin-nofs u waħda f'kull tarf tas-salib. F'dak iż-żmien, f'Malta kellna l-Bliet ta' l-Imdina, il-Birgu u ċ-Ċittadella f'Għawdex, għalhekk l-Isla saret ir-raba' Belt mwaqqfa f'Malta fl-1554. B'rabta mal-Granmastru fundatur tagħha, il-Kavallieri bdew isejħu lill-Isla bħala Senglea u baqgħet tissejjaħ hekk fil-kitbiet kollha li saru dwarha speċjalment f'kitbiet uffiċjali. Il-ħsieb ewlieni ta' La Sengle' kien li jkompli jibni l-belt mibdija minn D'Omedes biex jilqa' għal xi invażjoni mill-Misilmin, minħabba li dan l-ilsien ta' l-art li kien joħroġ fuq il-baħar, ma kellu ebda protezzjoni ħlief il-Forti San Mikiel li ma kienx biżżejjed bħala fortizza tad- difiża. Għalhekk il-Granmastru filwaqt li saħħah is-swar tal-Birgu u ta' Sant' Jiermu, ta attenzjoni soċjali lill-Isla u bena swar fuq in-naħa tal-Forti San Mikiel li kienet tiġi faċċata ta' Kordin. Sar ukoll tħaffir biex l-ilma baħar jibqa' dieħel sal-foss tal-Forti. Swar oħrajn inbnew madwar iż-żewġ għoljiet ta' l-Isla b'mod li kienu biżżejjed bħala difiża għal xi assedju. De La Sengle' kien meqjus bħala Granmastru li jdum jaħsibha biex jonfoq il-flus, imma mhux fil-każ ta' l-Isla, li biex bnieha ħareġ ħafna minn tiegħu, u għalhekk il-kavallieri rawha ħaġa ġusta li din il-Belt għandha tissejjaħ Sengiea. Lil De La Sengie' I'Isla tafu bħala Fundatur tagħha għaliex hu kien ħa ħsieb ifassalha. Lill-Maltin tahom l-art b'ċens baxx ħafna bil-kundizzjoni li jridu jibnu darhom hemm, u nsibu li l-ewwel djar inbnew qrib il-Forti San Mikiel. Sar it-tħaffir neċessarju biex ikunu ffurmati l-fossijiet ta' madwar is-swar li l-ġebel tagħhom flok intrema, intuża biex jinbnew id-djar ta' l-Isla. Minħabba li x-xogħol kien qiegħed idum biex jitlesta, il-Granmastru ordna li jġibu aktar nies u introduċa sistema msejjħa newba li biha x-xogħol baqa' għaddej b'ritmu kontiwu. Din is-sistema kienet titħaddem billi ġew iffurmati gruppi ta' ħaddiema li kienu jibdlu lil xulxin skond il-ħin, sewwa sew kif isir illum bis-sistema tax- shift. Minbarra l-bini tas-swar u tad-djar ġew irranġati l-imtieħen tar-riħ li ma kinux tajbin biżżejjed. Ir-rejiet ta' Aragona u ta' Sqallija kienu wegħdu lil Malta għajnuna dwar bżonnijiet għall-ħajja u meta din l-għajnuna ġieli twaqqfet jew ma waslitx, missirijietna kemm -il darba sfaw bil-ġuħ, u kien ħsieb għaqli ta' de La Sengle' li salva s-sitwazzjoni. Dan ħaseb biex jinbnew fosos għall-ħażna tal-qamħ u minħabba li fl-Isla kien isir ħafna tħin, din kienet idea prattika ħafna li għamlet l-Isla Belt aktar indipendenti. Malli ħadet i is-sura ta' Belt fortizza ma baqgħetx aktar post ta' divertiment għall-kavallieri; imma i saret Belt ċkejkna għall-Maltin, u sur qawwi kontra l-għedewwa ta' gżiritna, li sfortunatament ftit tgawdiet mill-Granmastru li bnieha Klawdu de La Sengle' li miet mibki mill-Maltin fit-18 ta' Awissu, 1557. 48 125 SENA GĦAQDA MUŻIKALI 'QUEEN'S OWN' SENGLEA